Diari Oficial de la Generalitat Valenciana


Sumari del DOGV 4551, del 24-07-2003 (2003/8712)

Notificació de la Resolució del director general per a la Prestació Farmacèutica, de 20.02.03, dels expedients O.F. 117, 118, 119 i 120, a Mª José Ángeles Alepuz Tudela i altres.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8712


Organisme emissor
:   Conselleria de Sanitat

Tipus de document
:   Anunci

Notificació de la Resolució del director general per a la Prestació Farmacèutica, de 20.02.03, dels expedients O.F. 117, 118, 119 i 120, a Mª José Ángeles Alepuz Tudela i altres. [2003/X8712]
  
No s'ha pogut notificar de forma personal i directa a María Ángeles Alepuz Tudela els tràmits de l'expedient OF 117, 118, 119 i 120/01. Es fa ara la publicació de la resolució del director general per a la Prestació Farmacèutica, de data 20 de febrer de 2003, en el Diari Oficial de la Generalitat Valenciana, en compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de juliol de 2003.- El director general de Farmàcia i Productes Sanitaris: José Luis Gomis Gavilán.
  
«Vista la sol·licitud formulada per M. Ángeles Alepuz Tudela, Julián Albelda Oliver, Carmen Gracia Pérez i José García González, per a la preceptiva autorització d'una nova oficina de farmàcia en el municipi de Paterna, a l'empara del que disposa el Reial Decret 909/1978, de 14 d'abril i examinats els fets següents:
  
I. En data 23 de maig de 1989, M. Ángeles Alepuz Tudela sol·licita al Col·legi Oficial de Farmacèutics de València l'autorització per a l'obertura d'una nova oficina de farmàcia al municipi de Paterna, a l'empara del que disposa l'article 3.1.a del Reial Decret 909/1978, de 14 d'abril.
  
II. En data 2 de juny de 1989, Julián Albelda Oliver sol·licita al Col·legi Oficial de Farmacèutics de València l'autorització per a l'obertura d'una nova oficina de farmàcia al municipi de Paterna.
  
III. En data 9 de juny de 1989, Carmen Gracia Pérez sol·licita davant del Col·legi Oficial de Farmacèutics de València l'autorització per a l'obertura d'una nova oficina de farmàcia al municipi de Paterna.
  
IV. En data 9 de juny de 1989, José García González sol·licita davant del Col·legi Oficial de Farmacèutics de València l'autorització per a l'obertura d'una nova oficina de farmàcia al municipi de Paterna.
  
V. En data 1 de desembre de 1989, el Col·legi Oficial de Farmacèutics acorda acumular les quatre sol·licituds en un únic expedient, segons que preveuen l'article 4.2 del Reial Decret 909/1978, de 14 d'abril i l'article 4.1 de l'Orde de 21 de novembre de 1979.
  
VI. Iniciat el tràmit de l'expedient, les persones interessades aporten la documentació corresponent, a fi d'acreditar les prioritats i mèrits a què fa referència l'article 4.3 del Reial Decret 909/1978, de 14 d'abril.
  
VII. En data 18 de maig de 1990, el Col·legi Oficial de Farmacèutics de València acorda concedir prioritat per al tràmit i substanciació de l'expedient d'obertura de nova oficina de farmàcia, a l'instat per Carmen Gracia Pérez, per al municipi de Paterna, sol·licitat a l'empara de l'article 3.1 del Reial Decret 909/1978, de 14 d'abril, tot això de conformitat amb el que establix el Decret 62/1986, de 19 de maig de 1986, de la Conselleria de Sanitat i Consum de la Generalitat Valenciana.
  
VIII. En data 27 de juny del 2001, el Col·legi Oficial de Farmacèutics de València trasllada els presents expedients a esta conselleria.
  
Reiniciat el tràmit dels expedients, es persona com a interessada Hortensia Forriol Lluzar, Miguel Ramón Mancebo Monge en nom i representació de Luis Fernando Montero Ángel, José Manuel Navarro Fernández en nom i representació de Gloria Salvador Verdú.
  
Als anteriors fets s'apliquen els següents
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons el Reial Decret 278/1980, de 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, el Decret 62/1986, de 19 de maig, del Consell de la Generalitat Valenciana, pel qual s'assignen competències en la regulació de les oficines de farmàcia, la Resolució de 20 de juny de 1986, de la Direcció General d'Assistència Hospitalària i Especialitats Mèdiques, la Llei de Procediment Administratiu de 17 de Juliol de 1958, el Decret 105/1998, de 21 de juliol, del Consell de la Generalitat Valenciana, sobre competència en matèria d'Ordenació Farmacèutica, 198/1999, de 19 d'octubre, pel qual s'aprova el Reglament Orgànic i Funcional de la Conselleria de Sanitat i el Decret 46/2001, de 27 de febrer, del Consell de la Generalitat Valenciana, pel qual s'aprova el Reglament Orgànic i funcional de la Conselleria de Sanitat.
  
II. En el present expedient la qüestió per dilucidar rau a determinar si per al municipi de Paterna l'any 1989 es complix que ?El nombre total d'oficines de farmàcia per a la dispensació al públic d'especialitats farmacèutiques en cada municipi no podrà excedir una per cada quatre mil?. A Paterna a 1 de gener de 1989, s'acredita una població de dret de 42.586 habitants i 10 oficines de farmàcia. Per tant, la xifra d'habitants resulta insuficient per a accedir a una nova obertura.
  
Però de la literalitat de l'article 3 del Reial Decret 909/1978, de 14 d'abril abans citat. ?Quan en el seu municipi el nombre d'oficines de farmàcia existent no s'acomoda, per excés, a la proporció general establida en el paràgraf anterior, no obstant això es podrà instal·lar una nova oficina de farmàcia quan les xifres de població del municipi que es tracte s'hagen incrementat, almenys, en cinc mil habitants. A estos efectes es prendrà com a xifra inicial de referència la del cens corresponent a l'any en què s'haguera obert al públic l'última oficina de farmàcia.
  
En el present supòsit, en el municipi de Paterna, l'última oficina de farmàcia oberta al públic amb anterioritat a l'inici del present expedient, es realitzà en data 14 de febrer de 1984 a nom de Julio Plantas Valenciano.
  
Segons certificat del secretari de l'Ajuntament de la Vila de Paterna a data 31 de març de 1984, figura una població de dret de 35.056 habitants en el municipi de Paterna i a data 1 de gener de 1989, figura una població de 42.586 habitants.
  
En conseqüència correspon per ser un increment superior a 5.000 habitants l'autorització de l'obertura d'una nova oficina de farmàcia al municipi de Paterna.
  
III. L'orde de prioritat per a l'obertura segons acord del Col·legi Oficial de Farmacèutics de València de data 18 de maig de 1990, queda com seguix:
  
1. Carmen Gracia Pérez
  
2. Julián Albelda Oliver
  
3. José García González
  
4. Ángeles Alepuz Tudela
  
En virtut dels fets i fonaments jurídics anteriors, resolc autoritzar Carmen Gracia Pérez la sol·licitud formulada per a l'obertura d'una nova oficina de farmàcia al municipi de Paterna.
  
Que es notifique la present resolució a les persones interessades amb l'advertència que no exhaurix la via administrativa i que, contra esta, poden interposar recurs d'alçada davant del conseller de Sanitat, en el termini d'un mes comptat a partir del dia següent al de la data de notificació.